Vlieënier sterf toe ligte vliegtuig val | Maroela Media
Die wrak. Foto: Verskaf.
ŉ Man in is dood toe die ligte vliegtuig waarvan hy die vlieënier was, in die ooste van Pretoria neergestort het.Nick Dollman, woordvoerder van Netcare 911, het gesê die voorval het Vrydag teen 17:15 op ŉ kleinhoewe naby Boschkoplaan in die Tierpoort-omgewing plaasgevind.
“Dit blyk dat die vliegtuig op pad was na ŉ nabygeleë vliegveld toe die voorval plaasgevind het. Die voorval sal deur burgerlugvaart ondersoek word,” het Dollman gesê.
Die man was alleen in die vliegtuig ten tyde van die voorval.
Meganiese toerusting moes gebruik word om die liggaam van die man uit die wrak van die vliegtuig te bevry.
Volgens Dollman was die polisie en die brandweer ook op die toneel.
Gemeenskap takel aanvaller; 2 sterf
Ai dis tragies.Wonder wat het skeefgeloop?
Ja, enige vliegongeluk is tragies. Sonder beide bene vlieg, bly maar risiko. Ek weet nie of hy bo of onderbeen amputasie gehad het nie, onder die knie is heelwat makliker. Ek het in die 70s gevlieg, ook n been , bo amptasie, gehad vroeg 80 , en as ek reg kan onthou was daar net 2 van ons in SA wat so gevlieg het, n dokter van Oudshoorn en ekself.
Sterkte in die tyd vir die familie nadat so n mooi ongman wat van sy geliefdes weggeneem word.